id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id ms ms ms id id id id id ms ms ms id id ms ms id ms id id id hbs_lat id id ms id en ms id id ms id id id id ms ms id ms ms ms ms id id ms id id ms ms en en en en en id id id id id en id id jv ms id id it es id id en id ms ms ms ms ms ms
Ubat Gatal Kulit Paling Berkesan: Beli 3 Jenis Ubat Ini Di Farmasi!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Nak Tahu Ubat Gatal Kulit Berkesan Yang Dijual Di Farmasi? Dapatkan 3 Jenis Ini!
Ditulis oleh Muhammad Wa'iz Disemak pada 08/08/2022
Disemak secara perubatan oleh Panel Perubatan Hello Doktor
Jika anda mengalami gatal-gatal kulit, pastinya anda ingin mencari ubat gatal kulit paling berkesan untuk hilangkan kegatalan yang dialami. Jangan khuatir, anda boleh cuba ubat gatal kulit paling berkesan di farmasi ini.
Untuk mendapatkan lebih banyak info berkenaan Kesihatan Kulit, anda boleh klik di sini.
Punca yang boleh sebabkan gatal kulit
Kulit gatal merupakan satu keadaan sensasi yang menyebabkan rasa tidak selesa dan menjengkelkan sehingga boleh mendorong anda untuk kerap menggaru.
Keadaan ini juga dikenali sebagai pruritus, iaitu keadaan kulit gatal yang selalunya disebabkan oleh kulit kering.
Ia biasa berlaku dalam kalangan orang dewasa yang lebih tua, kerana kulit cenderung menjadi lebih kering seiring dengan peningkatan usia.
Ramai individu mendapat kelegaan daripada masalah kegatalan dengan langkah penjagaan diri seperti melembapkan kulit setiap hari, menggunakan pembersih lembut, dan mandi dengan air suam.
Kelegaan jangka panjang pula memerlukan anda untuk mengenal pasti punca dan seterusnya merawat punca kulit gatal tersebut.
3 jenis ubat gatal kulit paling berkesan di farmasi
Jika anda mempunyai kulit gatal, terdapat beberapa jenis losyen dan krim anti gatal yang anda boleh cuba untuk mendapatkan kelegaan.
Ada ubat yang boleh didapati di kaunter, dan ada juga ubat lain yang memerlukan preskripsi doktor.
Berikut merupakan tiga jenis ubat gatal kulit yang boleh anda dapatkan.
#1. Ubat gatal kulit paling berkesan di farmasi: Ubat steroid topikal
Steroid topikal adalah krim anti gatal terbaik untuk sebarang jenis keradangan kulit.
Ia sesuai digunakan untuk pelbagai isu kulit gatal termasuklah ruam (dermatitis), ekzema dan psoriasis.
Ubat steroid topikal boleh didapati dalam pelbagai kekuatan dan formula, dengan dan tanpa preskripsi. Antaranya ialah krim hidrokortison yang sering didapati di farmasi.
Salap dan krim adalah jenis steroid topikal yang paling kuat. Manakala jenis gel dan semburan adalah yang paling ringan.
Untuk pengetahuan anda, steroid topikal mempunyai kesan sampingan yang lebih sedikit berbanding daripada steroid yang diambil melalui mulut.
Bukan itu sahaja, formulasi berkekuatan rendah juga memberikan risiko kesan sampingan yang lebih rendah berbanding formulasi yang lebih kuat.
Apa pun jenis steroid topikal yang anda gunakan, kesemuanya harus digunakan dengan berhati-hati berdasarkan nasihat profesional kesihatan.
Penyerapan dan keberkesanan ubat steroid topikal ini pula bergantung kepada beberapa perkara, antaranya:
Keluasan kulit yang dirawat
Berapa kerap krim digunakan
Jenis ubat (contohnya, salap berbanding gel)
Alahan boleh berlaku apabila sistem imun badan anda bertindak balas secara berlebihan kepada bahan pencetus, yang dikenali sebagai alergen.
Ia kemudiannya akan membebaskan bahan kimia yang dipanggil histamin.
Histamin menyebabkan gejala alahan, seperti gatal-gatal yang ringan dan teruk berlaku.
Antihistamin ialah ubat yang menyekat tindakan histamin ini dan mengurangkan tindak balas alahan dalam badan anda.
Krim antihistamin boleh disapu pada kulit untuk membantu mengurangkan atau menghilangkan kegatalan yang berkaitan dengan alahan.
Contohnya, jika anda mempunyai alahan logam, anda mungkin akan menggunakan antihistamin topikal jika anda mengalami reaksi terhadap pemakaian jam tangan.
Krim anti gatal jenis ini juga boleh membantu dalam merawat ekzema.
Antihistamin topikal seperti krim Benadryl atau losyen Caladryl, harus digunakan pada dos terendah untuk tempoh masa yang paling singkat.
Penggunaan jangka panjang antihistamin topikal boleh menyebabkan peningkatan kesan sampingan apabila anda mengambil antihistamin oral.
Reaksi negatif lain akibat daripada penggunaan berlebihan antihistamin topikal termasuklah kerengsaan, ruam, dan sensitiviti terhadap cahaya matahari.
#3. Ubat gatal kulit paling berkesan di farmasi: Ubat anestetik topikal
Anestetik topikal biasanya digunakan untuk menghilangkan rasa sakit.
Namun, ia juga boleh digunakan untuk menghilangkan kegatalan yang berkaitan dengan masalah kulit tertentu seperti luka terbakar ringan, atau gigitan serangga.
Ubat-ubatan ini berfungsi dengan menyekat hujung saraf dalam kulit daripada menghantar isyarat ke otak.
Perlu diingat bahawa sesetengah ubat bius seperti krim Benzocaine, juga boleh menyebabkan ruam gatal yang dikenali sebagai dermatitis kontak.
Bagaimana hendak pilih ubat gatal kulit paling berkesan di farmasi?
Untuk memilih ubat kulit gatal yang tepat dan bersesuaian, anda perlulah mengetahui punca sebenar yang menyebabkan kegatalan pada kulit anda.
Jika punca telah diketahui, barulah ubat yang tepat boleh dibeli dan memberikan kesan seperti yang diharapkan.
Jika tidak pasti punca sebenar yang menyebabkan kegatalan kulit, anda perlu berjumpa dengan doktor atau pakar kulit bagi melakukan pemeriksaan lanjut.
Namun secara umumnya, ubat topikal steroid, antihistamin dan juga anestetik merupakan ubat kulit gatal yang paling biasa digunakan untuk melegakan kegatalan yang dialami.
Hello Health Group tidak menawarkan nasihat perubatan, diagnosis atau rawatan.
Itching. https://medlineplus.gov/itching.html#:~:text=Itching%20is%20an%20irritating%20sensation,have%20a%20rash%20or%20hives. Accessed on July 30, 2022.
Rogers, P. J., Wood, S. M., Garrett, E. L., Krykant, S. P., Haddington, N. J., Hayhurst, J., & Player, G. R. (2005). Use of nonprescription topical steroids: patients’ experiences. The British journal of dermatology, 152(6), 1193–1198. https://doi.org/10.1111/j.1365-2133.2005.06513.x. Accessed on July 30, 2022.
Coondoo, A., Phiske, M., Verma, S., & Lahiri, K. (2014). Side-effects of topical steroids: A long overdue revisit. Indian dermatology online journal, 5(4), 416–425. https://doi.org/10.4103/2229-5178.142483. Accessed on July 30, 2022.
Thurmond, R. L., Kazerouni, K., Chaplan, S. R., & Greenspan, A. J. (2015). Antihistamines and itch. Handbook of experimental pharmacology, 226, 257–290. https://doi.org/10.1007/978-3-662-44605-8_15. Accessed on July 30, 2022.
Anesthetic, Local (Topical Application Route). https://www.mayoclinic.org/drugs-supplements/anesthetic-local-topical-application-route/precautions/drg-20070024?p=1#:~:text=Topical%20anesthetics%20are%20used%20to,nerve%20endings%20in%20the%20skin. Accessed on July 30, 2022.
Awas, Kulit Gatal Simptom Penyakit Hati KRONIK! Atasinya Dengan 5 Tip Ini!
Kulit Gatal-Gatal Sampai Ada Biji-Biji Kecil? Jangan Garu! Ia Mungkin Penyakit Dishidrosis
Ditulis oleh Muhammad Wa'iz Disemak pada 08/08/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.